
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2002 M. KOVO 18 D. NUTARIMO NR. 372 „DĖL NUODINGĄSIAS MEDŽIAGAS GAMINANČIŲ, TEIKIANČIŲ RINKAI, ĮSIGYJANČIŲ, LAIKANČIŲ, NAUDOJANČIŲ, TAIP PAT JOMIS PREKIAUJANČIŲ ASMENŲ KOMPETENCIJOS IR NEPRIEKAIŠTINGOS REPUTACIJOS REIKALAVIMŲ APRAŠO PATVIRTINIMO“ PAKEITIMO

2011 m.                       d. Nr. 
Vilnius


Lietuvos Respublikos Vyriausybė nutaria:
Pakeisti Lietuvos Respublikos Vyriausybės 2002 m. kovo 18 d. nutarimą Nr. 372 „Dėl Nuodingąsias medžiagas gaminančių, teikiančių rinkai, įsigyjančių, laikančių, naudojančių, taip pat jomis prekiaujančių asmenų kompetencijos ir nepriekaištingos reputacijos reikalavimų aprašo patvirtinimo“ (Žin., 2002, Nr. 30-1082; 2006, Nr. 72-2711):
1. Išdėstyti 3.2 punktą taip:
„3.2. vadovaujantis Privalomojo higienos įgūdžių mokymo programa, patvirtinta Lietuvos Respublikos sveikatos apsaugos ministro 2008 m. sausio 28 d. įsakymu Nr. V-69 (Žin., 2008, Nr. 14-490), įgytas sveikatos žinių atestavimo pažymėjimas;“.
2. Įrašyti 11 punkte vietoj žodžių „šiame Apraše“ žodžius ir skaičius „šio Aprašo 4 ar 6 punktuose“.
3. Išdėstyti 12 punktą taip:
„12. Valstybinė visuomenės sveikatos priežiūros tarnyba prie Sveikatos apsaugos ministerijos yra kompetentinga institucija, kuri iš Lietuvos Respublikos į kitą Europos Sąjungos valstybę išvykstančiam verstis veikla, susijusia su prekyba nuodingosiomis medžiagomis ar produktais, jų platinimu bei profesionaliu naudojimu, asmeniui prašant sveikatos apsaugos ministro nustatyta tvarka išduoda Nuodingąsias medžiagas gaminančių, tiekiančių rinkai, įsigyjančių, laikančių, naudojančių, taip pat jomis prekiaujančių asmenų kompetenciją patvirtinantį liudijimą, kuris patvirtina asmens atitiktį šio Aprašo 4 ar 6 punktuose nurodytiems reikalavimams“.
4. Išdėstyti 14 punktą taip:
„14. Šio Aprašo 13 punkte nurodytų išduotų (pasirašytų) dokumentų negalima teikti (teikiant prašymą gauti leidimą) praėjus daugiau kaip 3 mėnesiams po jų išdavimo (pasirašymo) dienos.“

